
Serviciu buget contabilitate salarizare

NR. 3643  din   07.04.2022
                                                RAPORT   DE  SPECIALITATE
                       Privind rectificarea bugetului de venitui și cheltuieli pe anul 2022
          Prin adresa nr.7222 din 01.04.2022, înregistrată în instituția noastră cu nr.3384/01.04.2022, Consiliul Județean Bihor ne comunică Hotararea nr.55 din 31.03.2022 privind repartizarea pe unități administrativ-teritoriale a sumei de 32.994 mii lei reprezentând fond la dispoziția Consiliului Județean, pentru susținerea programelor de dezvoltare locală, pentru susținerea programelor de infrastructură care necesită cofinanțare locală , precum și pentru cheltuieli de funcționare.

Municipiului Marghita i-a fost alocată suma de 645 mii lei după cum urmează:

· Reparații drum Cheț suma de 100 mii lei,

· Reactualizare PUG suma de 80 mii lei,

· Adăpost public pentru câini fără stăpân suma de 280 mii lei,

· Consultantă scriere proiecte pentru depunere la PNRR suma de 120 mii lei,
· Intreținere zonă de agrement –Strandul Municipal Marghita suma de 65 mii lei.

Direcția Generală a Finanțelor Publice Bihor ne comunică cuprinderea sumei mai sus menționate în buget la capitolul 04.02.05, în trimestrul II 50% , trim III 25% și 25% în trim.IV.
     Asociația de Dezvoltare Intercomunitară Ecolet Group ne comunică prin adresa nr.223/05.04.2022 înregistrată în instituția noastră cu nr. 3531/06.04.2022 obligația achitării anuale a cotizației de 1 leu /locuitor, adica 17420 lei, conform prevederilor statutare în calitatea de membru pe care UAT Municipiul Marghita o are în cadrul asociației.

            Ardelean Sorin șef birou poliție locală solicită prin referatul nr.3585/06.04.2022    suplimentarea obiectivului de investiții ”Camera video Săli de sport +zone depozitare deseuri clandestine” cu suma de 20 mii lei
            Pop Mihai în calitate de inspector în cadrul compartimentului achiziții prin adresa nr. 3187/30.03.2022 solicită suplimentarea bugetului cu suma de 50 mii lei pentru finalizarea lucrărilor de reparații și amenajări interioare la Grădinița Jean Kalvin( cap bugetar 6502).
       Liceul Tehnologic Horea Marghita prin adresa nr. 1676/07.04.2022 înregistrată în instituția noastră cu nr. 3594/07.04.2022 solicită rectificarea bugetului de venituri și cheltuieli în cadrul aceluiaș capitol între alineate. Prin adresa nr 1677/07.04.2022 Liceul Tehnologic Horea Marghita solicită cuprinderea în bugetul de venituri și cheltuieli a sumei de 1207,20 mii lei pentru proiectul derulat cu fonduri europene nerambursabile ”Creșterea capacității de gestionare a crizei sanitare COVID-19 pentru elevii și cadrele didactice  din cadrul Liceului Tehnologic Horea Marghita,
       Colegiu Național Octavian Goga Marghita prin adresa nr. 2013/07.04.2022 înregistrată în instituția noastră cu nr.3622/07.04.2022 solicită cuprinderea în bugetul de venituri și cheltuieli a sumei de 1204.88 mii lei pentru proiectul derulat cu fonduri europene nerambursabile ”Creșterea capacității de gestionare a crizei sanitare COVID-19 pentru elevii și cadrele didactice  din cadrul Colegiu Național Octavian Goga Marghita,
      Liceul Teoretic Horvath Janos  Marghita prin adresa nr. 1028/07,04,2022 înregistrată în instituția noastră cu nr. 3593/07.04.2022 solicită cuprinderea în bugetul de venituri și cheltuieli a sumei de 1205,20 mii lei pentru proiectul derulat cu fonduri europene nerambursabile ”Creșterea capacității de gestionare a crizei sanitare COVID-19 pentru elevii și cadrele didactice  din cadrul Liceului Teoretic Horvath Janoș  Marghita.
      Prin referatul nr.3109 din 28.03.2022 domnul Duca Sergiu în calitate de referent coordonator în cadrul compartimentului Casa de Cultură solicită alocarea în bugetul de venituri și cheltuieli a sumei de 8,5 mii lei pentru achizitionarea unui covor de scenă necesar pentru scena din sala de spectacol a Casei de Cultură.
          Tinând cont de veniturile încasate peste prevederile bugetare pe trim II, de stadiul implementării unor obiective de investiții  și de necesitățile  unitații administrativ teritoriale. 
       In conformitate cu  prevederile:
   -  art 16 alin (1, 2 și 3) din  Legiea nr.317/2021- legea bugetului de stat pe anul 2022

    - art.49 alin (5) si (6)  din Legea 273/2006 Legea finanțelor publice locale cu modificările și complectările ulterioare
    - Adresa consiliului Județean Bihor nr.7222/01.04.2022 prin care ne comunică repartizarea pe unități administrativ teritoriale a sumei de 32994 mii lei , reprezentând fond la dispoziția Consiliului Județean

  -Adresele instituțiilor de învațamânt nr.3622/07.04.2022, 3593/07.04.2022 si 3595/07.04.2022
     În baza art.129,alin.(2) lit b și alin (4) lit.a, art 139 alin.(3) lit a, din O.U.G.57/2019 din Codul administrativ, propunem rectificarea bugetului de venituri și cheltuieli  conform anexei. 
                                                                                                      INTOCMIT,                                                                                         
                                                                                    șef serv buget contabilitate salarizare        
                                                                                                  Viorica Bereteu






